 **REPUBLIKA E KOSOVËS**

**KOMUNA E MALISHEVËS**

**Drejtoria për Buxhet dhe Financa**

Në mbështetje të nenit 68 paragrafi 68.3 të Ligjit për Vetëqeverisjen Lokale nr.03/L-040, Gazeta Zyrtare e Republikës së Kosovës, nr.28, nenit 12 dhe 22 të Rregullores së MF, nr.04/2017 mbi kriteret, standardet dhe procedurat e financimit publik të OJQ-ve, **Drejtoria për Buxhet dhe Financa në komunën e Malishevës në bashkëpunim me Zyrën e Kryetarit të komunës, bëjnë:**

**THIRRJE PUBLIKE PËR APLIKIM**

Ftohen organizatat joqeveritare të fushës ekonomike biznesore që janë aktive dhe zhvillojnë aktivitetet e tyre në komunën e Malishevës, që mund të aplikojnë me projektet e tyre për përkrahje financiare nga Komuna e Malishevës për vitin 2018.

Dokumentet e kërkuara për aplikim:

1. Projekt propozimi
2. Aplikacioni
3. Dokumenti identifikues
4. Certifikata e regjistrimit (për persona juridik)
5. Dëshmi se nuk ka obligime ndaj ATK-së (për persona juridik)
6. Konfirmimin nga banka për xhirollogarinë e aplikuesit
7. Përvoja dy vite e më shumë në ofrimin e shërbimeve profesionale biznesore
8. Numri i të punësuarve dy e më shumë, me përvojë pune (dëshmi Lista e pagave nga ATK-ja)

**Subvencione për ofrimin e shërbimeve profesionale në fushën biznesore**

Komuna do të ndajë subvencione për ofrimin e shërbimeve profesionale në fushën biznesore duke përfshirë:

Shoqatat e bizneseve të cilat ofrojnë ndihmë profesionale biznesore për këto aktivitete:

1. Në hartimin e projekteve biznesore
2. Në hartimin dhe përpilimin e planeve të biznesit për biznese dhe fermerë të ndryshëm të Komunës së Malishevës,
3. Trajnime dhe seminare në mbështetje të biznesit të vogël dhe të mesëm
4. Këshillëdhënie në fusha të ndryshme të bizneseve me qëllim të përmirësimit dhe rritjes së aftësive dhe shkathtësive profesionale për punësim dhe vetëpunësim
5. Në ofrimin e shërbimeve profesionale të komunikimit me institucionet dhe organizatat të cilat japin mbështetje për zhvillimin e biznesit të vogël dhe të mesëm.

Mbështetja financiare do të ofrohet varësisht nga vlerësimi i projektit nga Komisioni dhe mundësitë buxhetore të Komunës.

Tërheqja dhe dorëzimi i aplikacioneve mund të bëhet në ndërtesën e Komunës, kati I, në Qendrën për Shërbime për Qytetarët.

Aplikacionet e pakompletuara nuk do të shqyrtohen.

Dorëzimi i aplikacioneve bëhet në zarf të mbyllur, ku brenda zarfit vendoset një kopje e printuar e të gjithë dokumentacionit origjinal të kërkuar.

Aplikuesit mund ta dorëzojnë dokumentacionin brenda afatit prej 15 ditë pune nga dita e shpalljes në ueb faqe dhe tabelën e shpalljeve të Komunës.

Kryetari i Komunës së Malishevës

Ragip Begaj